সাগরতটে বিবাহবাসর কোনও নতুন ব্যাপার নয়। কিন্তু, সম্প্রতি ক্যালিফোর্নিয়ার এক প্রেমিক যুগল যা করলেন, তাতে বিয়ে ব্যাপারটি এক নতুন পর্যায়ে পৌঁছে গেল।
পাত্রের নাম জেমস সিসম, বয়স ৩৫। পাত্রী অ্যাশলে স্কিসেডর, বয়স ৩২। দু’জনেই মার্কিন নাগরিক। বিয়ে করার ইচ্ছে ছিল পরিবার-বন্ধুদের মাঝেই। কিন্তু হঠাৎই সব কিছু পেছনে ফেলে তাঁরা চলে আসেন হিমালয়ের দেশে। তাদের ‘নতুন ইচ্ছে’ পূরণ করতে। বিয়ে তাঁরা করবেন ঠিকই, কিন্তু তা হবে পৃথিবীর সব থেকে উঁচু স্থানে। তাই তাঁদের পছন্দের জায়গা এভারেস্ট!



আরও পড়ুন



গোয়ার সমুদ্র সৈকতে
			আর নয়! কিন্তু কী নয়?

সমুদ্রগর্ভেই চার হাত এক করে
			রেকর্ড করলেন নব-দম্পতি



এভারেস্টের চূড়ায় যাওয়ার দু’টি পথ রয়েছে— নেপালের দিক থেকে সাউথ বেস ক্যাম্প ও তিব্বতের দিক থেকে নর্থ বেস ক্যাম্প। প্রায় তিন সপ্তাহ হাইক করে জেমস ও অ্যাশলে পৌঁছয় ১৭৫০০ ফুট উচ্চতার সাউথ বেস ক্যাম্পে। মাইনাস ৫ ডিগ্রি থেকে ৫ ডিগ্রি তাপমাত্রার মধ্যে বিয়ে করেন তাঁরা। এতো ঠান্ডার মধ্যেও বর-বউয়ের পরণে ছিল বিয়ের প্রথাগত পোশাক। জেমস পরেছিলেন কালো স্যুট ও অ্যাশলে পরেছিলেন সাদা ওয়েডিং গাউন। বিয়ের সম্পূর্ণ অনুষ্ঠান শেষ হয় মাত্র এক ঘণ্টায়। তার পরে হেলিকপ্টারে করে তাঁরা ফিরে আসেন সমতলে। 
এই অভূতপূর্ব বিয়ের অনুষ্ঠানের সাক্ষী ছিলেন অনেকেই। এবং গোটা ব্যাপারটা ক্যামেরাবন্দি করেন অ্যাডভেঞ্চার ওয়েডিং ফোটোগ্রাফার শার্লটন চার্চিল। 

জেমস ও অ্যাশলে। ছবি: শার্লটন চার্চিল